ZAPISNIK

 12. seje Sveta Krajevne skupnosti Nova Gorica,

ki je bila v ČETRTEK, 14. decembra 2023, ob 17. uri

v prostorih Krajevne skupnosti, Erjavčeva 4, Nova Gorica

**Prisotni:** Gregor Humar, Iztok Nemec, Sanja Markočič, Bojan Horvat, Darija Bratina, Oton Mozetič, Mateja Humar, Ingrid Černe, Radovan Ličen, Vesna Vitez, Neli Skočaj

**Odsotni-opravičili:** Irena Jevšček, Valter Adamič

**Predlog dnevnega reda:**

1. Pregled in potrditev zapisnika 11. redne seje KS

2. Potrditev sklepa dopisne seje: Postavitev sončne elektrarne

3. Potrditev sklepa dopisne seje: Predlog proračuna KSNG 2024 za drugo branje

4. Potrditev naročilnic in pogodb

5. Vprašanje in pobude

Predsednik je pozdravil prisotne in predlagal dnevni red 12. seje v skladu s prejetim vabilom.

Predlog dnevnega reda je bil sprejet.

**Add 1**

Na zapisnik 11. seje Sveta KS Nova Gorica ni bilo pripomb. Člani so soglasno potrdili zapisnik.

**Sklep 1.1: Potrdi se zapisnik 11. seje Sveta KS Nova Gorica, ki je bila 29. 11. 2023.**

**Add 2**

V krajši razpravi glede sklepa dopisne seje za postavitev sončne elektrarne so člani sveta sklep potrdili. Članica sveta Neli Skočaj je glasovala proti postavitvi elektrarne na streho Frnaže, saj je bila mnenja, da bi morali stavbo Frnaže ohranjati v čim prvotnejši podobi, kot spomenik graditeljem mesta Nove Gorice in dragocen prispevek k nesnovni kulturni dediščini mesta.

Z 10 glasovi ZA je bil sprejet

**Sklep 2.1. Potrdi se sklep dopisne seje in da soglasje k postavitvi sončne elektrarne na strehi poslovne stavbe Erjavčeva 4, Nova Gorica.**

Add 3

Predsednik je predstavil proračunske postavke k predlogu proračuna KSNG za drugo branje, višina sredstev na posamezni postavki je del priloge sklepa dopisne seje in tega zapisnika. Razprava je potekala o razpoložljivosti sredstev predvsem na postavkah prireditev, kjer je na razpolago 9.000,00 evrov + ostanek iz preteklega leta, o delu hortikulturne komisije in potrebnih sanacijah hortikulturne ureditve v mestu.

**Sklep 3.1. Potrdi se sklep dopisne seje o potrditvi predloga proračuna KSNG 2024 za drugo branje (v prilogi)**

Add. 4.

Potrditev naročilnic in pogodb

Naročilnica št. 41, oblikovanje in tisk zgibanke; 202,28 EUR; Zavod RESET

Naročilnica št. 42, pogostitev na seji, 351,60 EUR; Uroš Valentinčič s.p.

**Sklep 4.1. Potrdi se izdani naročilnici.**

Sklep je bil soglasno sprejet.

Add 5

Svetnica Neli Skočaj je opozorila, da galerija Frnaža na tak način, kot to poteka sedaj (2x tedensko po nekaj ur) ne more zaživeti in da ko enkrat izgubiš še tisto nekaj ljudi, ki so hodili na razstave, jih je zelo težko ali nemogoče pridobiti nazaj. Tudi razstavljalci so navajeni, da je prej vse organizirala in priprave izvedla zaposlena na KS, Melanija in je vse teklo, zdaj pa ni nikogar, ki bo to počel. V kolikor želimo, da bo galerija delovala, bi morali dobiti nekoga, ki bo nekaj ur dnevno prevzel te stvari, organizacijo razstav in dežurstvo v galeriji. Svetnica predlaga, da se poišče nekoga, ki bo strokovno za to usposobljen in se z njim sklene podjemna pogodba ali kaka druga oblika sodelovanja.

Svetnice in svetniki so se s pobudo strinjali in sprejeli sklep, da se poišče nekoga za honorarno delo v galeriji Frnaža.

Svetnica Sanja Markočič je predlagala, da bi morali prireditve, ostale dogodke in pomembne mejnike KS povezati v neko celostno podobo, da se pripravi nek koncept oziroma najame agencija, ki bi profesionalno pripravila celostno podobo in koncept, še posebej v duhu prireditev v sklopu EPK.

Svetnice in svetniki so se s pobudo strinjali in predlagali, da se na eno izmed naslednjih sej povabi tovrstno agencijo, morda agencijo Markacija, da predstavi koncept.

**Sklep 5.1. Za občasno delo v galeriji Frnaža se poišče strokovno usposobljeno osebo in se z njo sklene ena izmed pravno možnih oblik sodelovanja.**

Seja je bila zaključena ob 18:50 uri

Številka: 900-22/2023

Zapisnik je bil sprejet na 13. seji, ki je bila 17. 1. 2024.

Zapisala:

Neli Skočaj

Predsednik Sveta KS Nova Gorica:

Gregor Humar